**APASÁGI NYILATKOZAT/CSALÁDI JOGÁLLÁS RENDEZÉSE**

**Vonatkozó jogszabályok:**

* A hozzátartozók közötti erőszak miatt alkalmazható távoltartásról szóló 2009. évi LXXII. tv,
* a gyermekek védelméről és a gyámügyi igazgatásról szóló 1997. évi XXXI. tv.,
* a gyámhatóságokról, valamint a gyermekvédelmi és gyámügyi eljárásról szóló 149/1997. (IX.10.) Korm. rendelet,
* A gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről szóló 331/2006.(XII.23.) Korm. rendelet
* 2016. évi CL. tv. az általános közigazgatási rendtartásról (továbbiakban: Ákr.)

**Hatáskör:** Jegyző

**Ügyfélfogadás helye:** Polgármesteri Hivatal, Tiszavasvári, Városháza tér 4. földszint. szociális ügyfeles ablakánál.

**Ügyfélfogadás ideje:**

# Hétfő: 8-12 óráig

Kedd: nincs ügyfélfogadás

Szerda: 8-12; 13-17 óráig

Csütörtök: nincs ügyfélfogadás

Péntek: 8-12 óráig

**e-mail cím**: igazgatas@tiszavasvari.hu

**Eljárás ismertetése:**

Apai elismerő nyilatkozatot a 16. életévét betöltött férfi tehet. Megtehető a gyermek fogamzási idejének a kezdetétől. A cselekvőképességében korlátozott személy apai elismerő nyilatkozata akkor érvényes, ha a törvényes képviselője annak megtételéhez hozzájárult. Ahhoz, hogy az apai elismerő nyilatkozat teljes hatályú legyen szükséges az anyának, a kiskorú gyermeknek törvényes képviselőjének, és 14. életévét betöltött gyermek esetében a gyermek hozzájárulása. A nyilatkozatot a gyámhatóság jegyzőkönyvbe veszi.

|  |
| --- |
| **Az eljárás menete:** |
| A jegyzőkönyv felvételére időpont kérhető az Igazgatási és Szociális Osztály kijelölt ügyintézőjénél.  **Ügyintézéshez szükséges dokumentumok:**  **Méhmagzat :**   * Érvényes személyi azonosító igazolvány * Lakcímet igazoló hatósági igazolvány * Terhesgondozási kiskönyv * Ha az anya családi állapota elvált, akkor szükséges a bíróság által kiállított, a házasság felbontására vonatkozó jogerős döntés * hajadon családi állapotú anya esetében ezt igazoló irat, * a cselekvőképességében a származás megállapításával összefüggő jognyilatkozatok tekintetében részlegesen korlátozott szülő(k) esetében törvényes képviselő (gondnok) személyes jelenléte, érvényes személyazonosító igazolványa (ennek hiányában érvényes útlevél) és lakcímet igazoló hatósági igazolványa (lakcímkártya), jogerős/végleges gondnokrendelő határozat.   **Megszületett gyermek estében :**   * az anya és a gyermeket elismerni kívánó apa érvényes személyazonosító igazolványa   (ennek hiányában érvényes útlevél) és lakcímet igazoló hatósági igazolványa (lakcímkártya),   * az újszülött gyermek eredeti születési anyakönyvi kivonata, * az újszülött gyermek lakcímet igazoló hatósági igazolványa (lakcímkártya), * hajadon családi állapotú anya esetében ezt igazoló irat, * elvált családi állapotú anya esetében a házasság felbontását kimondó jogerős bírósági ítélet,   vagy a záradékolt házassági anyakönyvi kivonat,   * özvegy családi állapotú anya esetében elhunyt házastársának halotti anyakönyvi kivonata, * a cselekvőképességében a származás megállapításával összefüggő jognyilatkozatok tekintetében részlegesen korlátozott szülő(k) esetében törvényes képviselő (gondnok) személyes jelenléte, érvényes személyazonosító igazolványa (ennek hiányában érvényes útlevél) és lakcímet igazoló hatósági igazolványa (lakcímkártya), jogerős/végleges gondnokrendelő határozat.  |  | | --- | | **Eljárási illetékek:**  Az eljárás költség- és illetékmentes. | |